CELEX: 32019R0396
Language: ro
Date: 2018-12-19 00:00:00
Title: Regulamentul delegat (UE) 2019/396 al Comisiei din 19 decembrie 2018 de modificare a Regulamentului delegat (UE) 2015/2205, a Regulamentului delegat (UE) 2016/592 și a Regulamentului delegat (UE) 2016/1178 de completare a Regulamentului (UE) nr. 648/2012 al Parlamentului European și al Consiliului în ceea ce privește data de la care obligația de compensare produce efecte pentru anumite tipuri de contracte (Text cu relevanță pentru SEE.)

13.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 71/11
               
            
         REGULAMENTUL DELEGAT (UE) 2019/396 AL COMISIEI
         din 19 decembrie 2018
         de modificare a Regulamentului delegat (UE) 2015/2205, a Regulamentului delegat (UE) 2016/592 și a Regulamentului delegat (UE) 2016/1178 de completare a Regulamentului (UE) nr. 648/2012 al Parlamentului European și al Consiliului în ceea ce privește data de la care obligația de compensare produce efecte pentru anumite tipuri de contracte
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1), în special articolul 5 alineatul (2),
         întrucât:
         
                     (1)
                  
                  
                     Regatul Unit a prezentat, la 29 martie 2017, notificarea intenției sale de a se retrage din Uniune în temeiul articolului 50 din Tratatul privind Uniunea Europeană. Tratatele nu se vor mai aplica Regatului Unit de la data intrării în vigoare a acordului de retragere sau, în lipsa acestuia, la doi ani după notificare, adică de la 30 martie 2019, cu excepția cazului în care Consiliul European, în acord cu Regatul Unit, decide în unanimitate să extindă această perioadă.
                  
               
                     (2)
                  
                  
                     Obligația de compensare prevăzută în Regulamentul (UE) nr. 648/2012 nu ia în considerare eventualitatea retragerii din Uniune a unui stat membru. Problemele cu care se confruntă părțile la un contract derivat extrabursier ale cărui contrapărți sunt stabilite în Regatul Unit reprezintă o consecință directă a unui eveniment aflat în afara controlului lor și le pot dezavantaja în comparație cu alte contrapărți din Uniune.
                  
               
                     (3)
                  
                  
                     Regulamentele delegate ale Comisiei (UE) 2015/2205 (2), (UE) 2016/592 (3) și (UE) 2016/1178 (4) precizează datele de la care obligația de compensare produce efecte pentru contractele care aparțin anumitor clase de instrumente financiare derivate extrabursiere. În plus, regulamentele respective prevăd date diferite în funcție de categoria din care fac parte contrapărțile la aceste contracte.
                  
               
                     (4)
                  
                  
                     Contrapărțile nu pot să prevadă cum ar putea evolua statutul unei contrapărți stabilite în Regatul Unit sau în ce măsură respectiva contraparte ar putea continua să furnizeze anumite servicii unor contrapărți stabilite în Uniune. Pentru a remedia această situație, contrapărțile ar putea dori să noveze contractul prin înlocuirea contrapărții stabilite în Regatul Unit cu o contraparte dintr-un stat membru.
                  
               
                     (5)
                  
                  
                     În cazul în care, din cauza retragerii Regatului Unit din Uniune, părțile decid să înlocuiască o contraparte stabilită în Regatul Unit cu o nouă contraparte stabilită în Uniune, novația contractelor va declanșa obligația de compensare dacă are loc la data sau după data de la care obligația de compensare produce efecte pentru tipul de contract respectiv. Prin urmare, părțile vor trebui să compenseze contractul printr-o contraparte centrală autorizată sau recunoscută.
                  
               
                     (6)
                  
                  
                     Contractele compensate la nivel central fac obiectul unui alt regim de garanții decât contractele care nu sunt compensate la nivel central. Prin urmare, este posibil ca declanșarea obligației de compensare să oblige anumite contrapărți să își sisteze tranzacțiile, anumite riscuri rămânând astfel neacoperite.
                  
               
                     (7)
                  
                  
                     Pentru a se asigura buna funcționare a pieței și condiții de concurență echitabile între contrapărțile stabilite în Uniune, contrapărțile ar trebui să poată înlocui contrapărțile stabilite în Regatul Unit cu contrapărți stabilite într-un stat membru fără a declanșa obligația de compensare. Pentru a acorda suficient timp pentru înlocuirea acestor contrapărți, ar trebui ca obligația de compensare să producă efecte pentru novația respectivelor contracte după 12 luni de la data aplicării prezentului regulament.
                  
               
                     (8)
                  
                  
                     Prin urmare, Regulamentele delegate (UE) 2015/2205, (UE) 2016/592 și (UE) 2016/1178 ar trebui să fie modificate în mod corespunzător.
                  
               
                     (9)
                  
                  
                     Prezentul regulament se bazează pe proiectul de standarde tehnice de reglementare înaintat Comisiei de Autoritatea Europeană pentru Valori Mobiliare și Piețe.
                  
               
                     (10)
                  
                  
                     Este necesar să se faciliteze cât mai repede posibil punerea în aplicare de către participanții la piață a unor soluții eficiente. Prin urmare, Autoritatea Europeană pentru Valori Mobiliare și Piețe a analizat costurile și beneficiile potențiale aferente, dar nu a organizat nicio consultare publică deschisă în conformitate cu articolul 10 alineatul (1) al doilea paragraf din Regulamentul (UE) nr. 1095/2010 al Parlamentului European și al Consiliului (5).
                  
               
                     (11)
                  
                  
                     Prezentul regulament ar trebui să intre în vigoare în regim de urgență și ar trebui să se aplice numai din ziua următoare celei în care tratatele încetează să se mai aplice Regatului Unit și în Regatul Unit, cu excepția cazului în care un acord de retragere încheiat cu Regatul Unit ar intra în vigoare la data respectivă sau a cazului în care perioada de doi ani menționată la articolul 50 alineatul (3) din Tratatul privind Uniunea Europeană ar fi prelungită,
                  
               ADOPTĂ PREZENTUL REGULAMENT:
         
            Articolul 1
            Modificare adusă Regulamentului delegat (UE) 2015/2205
            Regulamentul delegat (UE) 2015/2205 se modifică după cum urmează:
            
                        1.
                     
                     
                        la articolul 3 se adaugă următorul alineat:
                        
                           „(3)   Prin derogare de la alineatele (1) și (2), în cazul contractelor care aparțin unei clase de instrumente financiare derivate extrabursiere enumerate în anexă, obligația de compensare produce efecte după 12 luni de la data aplicării prezentului regulament în cazul în care sunt îndeplinite următoarele condiții:
                           
                                       (a)
                                    
                                    
                                       obligația de compensare nu a fost declanșată până la 14 martie 2019;
                                    
                                 
                                       (b)
                                    
                                    
                                       contractele sunt novate în unicul scop de a înlocui contrapartea stabilită în Regatul Unit cu o contraparte stabilită într-un stat membru.”;
                                    
                                 
                     
                  
                        2.
                     
                     
                        la articolul 4, alineatul (3) se înlocuiește cu următorul text:
                        
                           „(3)   Pentru contrapărțile financiare din categoria 3 și pentru tranzacțiile menționate la articolul 3 alineatele (2) și (3) din prezentul regulament care sunt încheiate între contrapărți financiare, scadența minimă rămasă menționată la articolul 4 alineatul (1) litera (b) punctul (ii) din Regulamentul (UE) nr. 648/2012, la data de la care obligația de compensare produce efecte, este:
                           
                                       (a)
                                    
                                    
                                       50 de ani în cazul contractelor care aparțin claselor enumerate în tabelul 1 sau în tabelul 2 din anexă;
                                    
                                 
                                       (b)
                                    
                                    
                                       3 ani în cazul contractelor care aparțin claselor enumerate în tabelul 3 sau în tabelul 4 din anexă.”
                                    
                                 
                     
                  
         
            Articolul 2
            Modificare adusă Regulamentului delegat (UE) 2016/592
            Regulamentul delegat (UE) 2016/592 se modifică după cum urmează:
            
                        1.
                     
                     
                        la articolul 3 se adaugă următorul alineat:
                        
                           „(3)   Prin derogare de la alineatele (1) și (2), în cazul contractelor care aparțin unei clase de instrumente financiare derivate extrabursiere enumerate în anexă, obligația de compensare produce efecte după 12 luni de la data aplicării prezentului regulament în cazul în care sunt îndeplinite următoarele condiții:
                           
                                       (a)
                                    
                                    
                                       obligația de compensare nu a fost declanșată până la 14 martie 2019;
                                    
                                 
                                       (b)
                                    
                                    
                                       contractele sunt novate în unicul scop de a înlocui contrapartea stabilită în Regatul Unit cu o contraparte stabilită într-un stat membru.”;
                                    
                                 
                     
                  
                        2.
                     
                     
                        la articolul 4, alineatul (3) se înlocuiește cu următorul text:
                        
                           „(3)   Pentru contrapărțile financiare din categoria 3 și pentru tranzacțiile menționate la articolul 3 alineatele (2) și (3) din prezentul regulament care sunt încheiate între contrapărți financiare, scadența minimă rămasă menționată la articolul 4 alineatul (1) litera (b) punctul (ii) din Regulamentul (UE) nr. 648/2012, la data de la care obligația de compensare produce efecte, este de cinci ani și trei luni.”
                        
                     
                  
         
            Articolul 3
            Modificare adusă Regulamentului delegat (UE) 2016/1178
            Regulamentul delegat (UE) 2016/1178 se modifică după cum urmează:
            
                        1.
                     
                     
                        la articolul 3 se adaugă următorul alineat:
                        
                           „(3)   Prin derogare de la alineatele (1) și (2), în cazul contractelor care aparțin unei clase de instrumente financiare derivate extrabursiere enumerate în anexă, obligația de compensare produce efecte după 12 luni de la data aplicării prezentului regulament în cazul în care sunt îndeplinite următoarele condiții:
                           
                                       (a)
                                    
                                    
                                       obligația de compensare nu a fost declanșată până la 14 martie 2019;
                                    
                                 
                                       (b)
                                    
                                    
                                       contractele sunt novate în unicul scop de a înlocui contrapartea stabilită în Regatul Unit cu o contraparte stabilită într-un stat membru.”;
                                    
                                 
                     
                  
                        2.
                     
                     
                        la articolul 4, alineatul (3) se înlocuiește cu următorul text:
                        
                           „(3)   Pentru contrapărțile financiare din categoria 3 și pentru tranzacțiile menționate la articolul 3 alineatele (2) și (3) din prezentul regulament care sunt încheiate între contrapărți financiare, scadența minimă rămasă menționată la articolul 4 alineatul (1) litera (b) punctul (ii) din Regulamentul (UE) nr. 648/2012, la data de la care obligația de compensare produce efecte, este:
                           
                                       (a)
                                    
                                    
                                       15 ani în cazul contractelor care aparțin claselor enumerate în tabelul 1 din anexa I;
                                    
                                 
                                       (b)
                                    
                                    
                                       3 ani în cazul contractelor care aparțin claselor enumerate în tabelul 2 din anexa I.”
                                    
                                 
                     
                  
         
            Articolul 4
            Intrare în vigoare și aplicare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Prezentul regulament se aplică de la data următoare celei la care tratatele încetează să se mai aplice Regatului Unit și în Regatul Unit în temeiul articolului 50 alineatul (3) din Tratatul privind Uniunea Europeană.
            Cu toate acestea, prezentul regulament nu se aplică în cazul în care este îndeplinită oricare dintre condițiile următoare:
            
                        (a)
                     
                     
                        înainte de data respectivă a intrat în vigoare un acord de retragere încheiat cu Regatul Unit în conformitate cu articolul 50 alineatul (2) din Tratatul privind Uniunea Europeană;
                     
                  
                        (b)
                     
                     
                        a fost luată o decizie de prelungire a perioadei de doi ani menționate la articolul 50 alineatul (3) din Tratatul privind Uniunea Europeană.
                     
                  
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 decembrie 2018.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 201, 27.7.2012, p. 1.
         
            (2)  Regulamentul delegat (UE) 2015/2205 al Comisiei din 6 august 2015 de completare a Regulamentului (UE) nr. 648/2012 al Parlamentului European și al Consiliului în ceea ce privește standardele tehnice de reglementare pentru obligația de compensare (JO L 314, 1.12.2015, p. 13).
         
            (3)  Regulamentul delegat (UE) 2016/592 al Comisiei din 1 martie 2016 de completare a Regulamentului (UE) nr. 648/2012 al Parlamentului European și al Consiliului în ceea ce privește standardele tehnice de reglementare pentru obligația de compensare (JO L 103, 19.4.2016, p. 5).
         
            (4)  Regulamentul delegat (UE) 2016/1178 al Comisiei din 10 iunie 2016 de completare a Regulamentului (UE) nr. 648/2012 al Parlamentului European și al Consiliului în ceea ce privește standardele tehnice de reglementare pentru obligația de compensare (JO L 195, 20.7.2016, p. 3).
         
            (5)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).